b'\n_START_ARTICLE_\nBandvagn 206\n_START_PARAGRAPH_\nBandvagn 206  (BV 206) on ruotsalaisen H\xc3\xa4gglundsin maansa asevoimille valmistama telakuorma-auto. Ajoneuvo k\xc3\xa4sitt\xc3\xa4\xc3\xa4 kaksi telavetoista osaa, jotka on kytketty toisiinsa runko-ohjattavaksi kokonaisuudeksi. Se kykenee kuljettamaan yhteens\xc3\xa4 17 henke\xc3\xa4 varusteineen. Joissain versioissa per\xc3\xa4vaunu on varattu muuhun k\xc3\xa4ytt\xc3\xb6\xc3\xb6n, joten paikkaluku on 11 henke\xc3\xa4 v\xc3\xa4hemm\xc3\xa4n._NEWLINE_Edelt\xc3\xa4j\xc3\xa4ns\xc3\xa4 Volvo Bv 202:en mukaisesti ajoneuvo on suunniteltu kuljettamaan joukkoja Pohjois-Ruotsin lumisissa olosuhteissa ja pehmeiss\xc3\xa4 maastoissa. Telojen muodostama pieni pintapaine mahdollistaa liikkumisen monenlaisilla alustoilla. Ajoneuvo on my\xc3\xb6s uimakykyinen ja saavuttaa vedess\xc3\xa4 l\xc3\xa4hes 5 km/h nopeuden. Ajoneuvoa on valmistettu yli 11\xc2\xa0000 kappaletta, ja sit\xc3\xa4 on viety yli 37:\xc3\xa4\xc3\xa4n eri maahan._NEWLINE_Ajoneuvo voi ottaa kuormaa yhteens\xc3\xa4 2\xc2\xa0500 kg, ja se voi vet\xc3\xa4\xc3\xa4 per\xc3\xa4ss\xc3\xa4\xc3\xa4n 2\xc2\xa0500 kg kuorman.'